text: Live-tv fra boligmesse
  15 februar 2013 kl. 11.27
  TV Syd sender direkte fra boligmessen "Gør din bolig bedre".
  Der er 280 udstillere, og så er det den største af sin slags på dansk jord nogensinde.
  Messen i Fredericia åbner først for besøgende i morgen kl. 10, men lige nu er de mange udstillere fra alle dele af landet ved at lægge sidst hånd på deres stand.
  TV Syd's udsendelse kommer til at handle om, hvordan man gør haven forårsklar på en orignal måde.
  Der bliver set på det nyeste inden for havemøbler, fliser og designermøbler.
  Og så vil de mange fagfolk give nogle gode tips og tricks - f.eks om, hvordan renoverer man sit køkken uden at købe nyt, og hvad skal man være opmærksom på, når frosten forsvinder.
  